Hypertext Transfer Protocol En informadega, l'Hypertext Transfer Protocol xe un lenguajo de markup. L'HTML l'è nasuo par la formatasion e l'impajinasion de documenti ipertestuali, xà disponibili inte el web 1.0, ma uncò inpegnà prinsipalmente par el dixacopiamento de la strutura loxega de na pajina web e la so raprexentasion, jestia dai stili CSS par poderse adatar ai novi voleri de comunicasion e publicasion drento de internet. L'HTML xe un lenguajo de dominio publego, andove la so sintasi la xe detada dal World Wide Web Consortium . La V3C la ga spenxuo in manjiera che i so membri i xvilupase el HTML 5 par la neçesità de dare diretamente le funsionalità che prima le se podeva vere grasie a le estension proprietarie al de fora dei navegadori, come Adobe Flash o robe conpagne. El segondo fin che i xvilupadori i se ghea inposto, jera chelo de garantir ma senpre pì granda conpatibilità tra i diversi navegadori, de tute le piataforme, e la jera prinsipalmente mirada a l'espansion dei dispoxitivi mobili, par dar major esperiensa de uxo.